હવામાન ખાતાની આગાહીને પગલે રાજયના ખેડૂતો તેમ જ નાગરિકોમાં સારા વરસાદની આશા બંધાઇ છે અને ખુશીની લાગણી ફેલાઇ છે. હવામાન વિભાગ દ્વારા આગામી ૯૬ કલાક દરમ્યાન રાજયમાં મધ્ય ગુજરાત, સૌરાષ્ટ્ર અને દક્ષિણ ગુજરાતમાં ભારેથી અતિભારે વરસાદ પડવાની આગાહી કરાઇ છે. હવામાન વિભાગના સૂત્રોના મતે, બંગાળની ખાડીમાં નવું લો-પ્રેશર સર્જાયું છે, જે આગામી ૨૪ કલાકમાં વધુ મજબુત બનવાની શક્યતા છે. વરસાદની આ નવી સીસ્ટમને લઇ અમદાવાદમાં ૨૩ અને ૨૪ ઓગસ્ટ દરમ્યાન હળવાથી મધ્યમ અને ભારે વરસાદ પડવાની સંભાવના છે.